4.

opfordrer Kommissionen til: a) at fastlægge strategiens prioriterede områder, først og fremmest: — grundlæggende rettigheder, herunder især ikke-forskelsbehandling, ligebehandling og fri bevægelighed — uddannelse og erhvervsuddannelse og livslang uddannelse — kultur — beskæftigelse — bolig, herunder et sundt miljø og en tilfredsstillende infrastruktur — sundhedspleje og en forbedring af romaerne sundhedstilstand og — politisk og civil deltagelse af romaer i civilsamfundet, herunder unge romaer; b) at der i strategien fremlægges en køreplan for indførelsen af bindende minimumsstandarder på EU-plan for de prioriterede områder: uddannelse, beskæftigelse, bolig og sundhedspleje; c) at definere strategiens målsætninger i tilknytning til de prioriterede områder, først og fremmest ved: — vedtagelse og styrkelse af et effektivt forbud mod forskelsbehandling i lovgivningen og foranstaltninger til beskyttelse mod diskrimination inden for alle livets områder, herunder multidiskrimination, og til sikring, beskyttelse og fremme af grundlæggende rettigheder, ligebehandling og ikke-forskelsbehandling og retten til fri bevægelighed, herunder oplysningskampagner rettet mod såvel romaer som ikke-romaer for at fjerne diskriminatoriske hindringer, — bekæmpelse af sigøjnerhad, fordomme, stereotyper, racisme og fremmedhad, stigmatisering, hadefulde ytringer mod romaer, især ved at sikre en fuldstændig gennemførelse af den relevante lovgivning og ved pålæggelse af passende sanktioner ved racebetinget kriminalitet — sikring af, at medierne ikke spreder fordomme mod romaer, og at de fremmer et positivt billede af mangfoldighed, samt tillader en bedre forholdsmæssig repræsentation af romaer i medierne — forebyggelse af menneskerettighedskrænkelser og beskyttelse af ofre ved at give dem fri proces og effektive retsmidler, idet man især skal være opmærksom på situationen for romabørn og romakvinder, der ofte er udsat for multidiskrimination — indførelse af forebyggende foranstaltninger mod menneskehandel, idet der er en overrepræsentation af romaer blandt ofrene herfor — uddannelse af personer på alle niveauer inden for administrationen, domstolene og politiet i en ikke-diskriminatorisk praksis — etablering af en dialog mellem lokale myndigheder, retslige organer, politi og romasamfund med henblik på at forhindre forskelsbehandling inden for retsområdet, at skabe større tillid og bekæmpe etniske profilanalyser — sikring af lige adgang til kvalitetsuddannelse for alle — sikring af lige adgang til erhvervsuddannelse for voksne og til livslang læring — sikring af lige adgang til sociale ydelser og grundlæggende plejeinfrastruktur, såsom børnepasning og ældrepleje — fjernelse af segregation i skolen og i klasseværelset ved at skabe et rummeligt skolemiljø og ved at ansætte romaer, der formidler kontakten mellem skole og hjem; — tilvejebringelse af lige adgang til tilstrækkelig forberedelse til konkurrencen på jobmarkedet — tilvejebringelse af lige adgang til førskoleundervisning — sikring af undervisning af piger — tilvejebringelse af tværkulturel undervisning — fremme af dialogen mellem familie og skole, navnlig gennem »kontaktpersoner« — forøgelse af antallet af romalærere og sikring af beskyttelsen af romabørnenes sprog og identitet ved at give dem adgang til undervisning på deres eget sprog — indførelse af foranstaltninger, der skal forhindre skolefrafald og nederlag i undervisningssystemet — indførelse af foranstaltninger, der skal sende børn, der er gået ud af skolen, tilbage i skolesystemet, f.eks. ved oprettelsen af second chance programmer — tilvejebringelse af lige adgang til gymnasieuddannelse og videregående uddannelse af god kvalitet og til stipendieprogrammer — bekæmpelse af romaernes overrepræsentation i specialskoler — bekæmpelse af børnefattigdom, begrænsning af børnenes adskillelse fra deres familier og hindring af, at de placeres i børnehjem og i særforsorgen som følge af fattigdom — sikring af effektiv adgang til arbejdsmarkedet og ved udvikling af og ydelse af tilbud om mikrokreditter for iværksættere og selvstændige — sirking af lige adgang til sunde boliger til en overkommelig pris og afskaffelse af segregering med hensyn til boligområder — garanti for retten til en registreret adresse, herunder mulighed for at blive registreret i en civilsamfundsorganisation og ved garanti for et fuldstændigt og ajourført register over fødsler, vielser og dødsfald blandt alle romaborgere samt bekæmpelse af forskelsbehandling i forbindelse med udstedelsen af administrative dokumenter — bekæmpelse af uligheder på sundhedsområdet ved tilvejebringelse af lige adgang til sundhedspleje af god kvalitet og til sundhedsfremme, navnlig for at mindske ulighederne på sundhedsområdet med særlig vægt på beskyttelsen af sårbare grupper som kvinder, børn, ældre mennesker og handicappede — inddragelse af romaernes civilsamfund, herunder gennem kapacitetsopbygning og ved styrkelse af den administrative kapacitet på nationalt, regionalt og lokalt plan samt ved at tilskynde romaerne til civil og politisk deltagelse — fremme af aktivt borgerskab, således at romaer inddrages i alle områder af det offentlige og politiske liv og bliver bedre repræsenteret i institutioner og folkevalgte organer på lokalt og nationalt plan samt på EU-plan — indførelse af en udvidelses- og nabodimension i strategien ved at kræve en forbedring af romaernes situation i tiltrædelses- og kandidatlande samt i de potentielle kandidatlande og i de lande, der indgår i den europæiske naboskabspolitik yderligere at prioritere en evaluering af fremskridtene på dette område i de årlige situationsrapporter samt vurderinger af EU's nabolande — sikring af respekt for kultur og kulturbevaring — sikring af integration af ligestillingsaspektet ved at tilgodese romakvinders særlige behov og samtidig inddrage dem i den politiske beslutningsproces; afskaffelse af børneægteskaber — standsning af tilbagesendelser af romaer til lande, hvor de kan blive udsat for tortur eller anden grusom, umenneskelig eller nedværdigende behandling eller straf;